stanford-oval/wikipedia huggingface dataset:
זיקה (קדשים)
שחיטה ותנופה

קיימים מקרים, בהם שני חלקי הקרבן אינם מעכבים זה את זה, אם הקריבו כל חלק מהקורבן בנפרד, ורק אם מקריבים את שניהם יחד החלק האחד מעכב את ריצוי השני. כך למשל, בקרבן העצרת בן מובאים שבעה כבשים לעולה, שני כבשים לשלמים ושתי הלחם, שכבשי החטאת אינם קשורים לשתי הלחם. לפי חכמי המשנה, למרות שכבשי העולה מתירים את שתי הלחם, אם הביאו כל אחד מהם לקורבן בנפרד, הוא נחשב לקורבן נפרד והוא כשר.
לפי חידוש הלכתי אותו חידש רבי יוחנן, מראשוני אמוראי ארץ ישראל, הרי שגם לפי הדעה האומרת שהכבשים אינם מעכבים את שתי הלחם, הרי שאם הכבשים נשחטו כבר לצורך ההקרבה, הם נקשרים הלכתית בשתי הלחם - שהם למעשה חלק מהקורבן, וחלה זיקה ביניהם, כך שאם הכבשים יפסלו לאחר השחיטה, יהיה אסור להקריב את שתי הלחם,
חכמי ארץ ישראל הסתפקו, מה דינה של התנופה, בהם מרימים את שני הלחם צמוד לשני הכבשים, שגם היא חלק ממהלך ההקרבה; האם הסיבה לכך שרבי יוחנן פסק כי שחיטה עושה זיקה ולא הזכיר את התנופה היא מכיוון שתנופה איננה עושה זיקה, או שמא מסופק היה בכך.
חישוב

ערך זה עוסק בהפעלת פעולות פשוטות על מספרים, Calculation. אם התכוונתם למושג ממדעי המחשב, החוקר אלגוריתמים, Computation, ראו .
חישוב הוא פעולה או סדרת פעולות על מספרים, כגון ארבע פעולות החשבון (חיבור, חיסור, כפל וחילוק) ופעולות נוספות (העלאה בחזקה, הוצאת שורש, חישוב עצרת ועוד). ככלל, התוצאה של חישוב אף היא מספר. ענף המתמטיקה העוסק בכללי החישוב הבסיסיים קרוי אריתמטיקה. ענפים נוספים של המתמטיקה עוסקים בחישובים מורכבים יותר, כגון חישוב ערכו של אינטגרל או חישוב ערכה של דטרמיננטה.
החישוב נעשה לעיתים כפעולה מופשטת בין מספרים, אך בדרך כלל הוא נעשה לתכלית מעשית, כגון חישוב שכר או חישוב מחיר הפריטים שנקנו בסופרמרקט.
יכולת החישוב נחשבת למיומנות למידה בסיסית.
היסטוריה

פרק זה לוקה בחסר. אנא תרמו לוויקיפדיה ו.
כבר בתקופה הפרהיסטורית, בני האדם החלו להבין את רעיונות המספר והחישוב, כנראה בעקבות הצורך בהגדרת בסיס להכללת עצמים. האדם החל לפתח במוחו דרכים לחישוב יעיל ופשוט, והשתמש באצבעותיו כדי לייצג עצמים ולספור אותם. בתקופה זו חלה נקודת מפנה חשובה, כאשר האדם תפס לראשונה את החישובים שלו כ"מקרים פרטיים" – חלק מאוסף כללים אוניברסליים, שחלים על כל פעולה אריתמטית שיבצע, בכל צורה. בכך החל האדם לתפוס כיצד לחשב בצורה יעילה יותר (כנראה שהבנה זו התקבלה רק כאשר העביר האדם את חישוביו אל אמצעי עזר, כגון ספירת עצמים מוחשיים וכתב).
כלים לחישוב

הכלי הראשון אשר שימש את האדם לצורכי ספירה וחישוב היה עשר אצבעותיו, ישנו יסוד סביר להניח כי זהו גם המקור לשיטה העשרונית. בסביבות המאה ה-3 לפנה"ס עברו מספר תרבויות עתיקות, כמו סין ובבל, להשתמש בחשבונייה, שהקלה רבות על חישוב ארבע פעולות החשבון. סרגל החישוב, שהומצא בסביבות שנת 1620, איפשר פעולות מורכבות יותר. החשבונייה הייתה בשימוש עד המהפכה התעשייתית בערך, שבה החל השימוש במכונת חישוב ובמחשבונים מכניים. דוגמה למחשבון מעין זה הוא הקורטה, מחשבון מכני קטן שהושק ב-1948 והומצא על ידי קורט הרצשטרק. מחשבון זה היה מסוגל לבצע פעולות חיבור, חיסור, כפל, חילוק וכן העלאה בריבוע.
בימינו, רוב רובן של מכונות החישוב הוא ספרתי. מחשבונים משמשים לביצוע רוב פעולות החישוב, החל ב"מחשבוני כיס" או בתוכנות חישוב המצורפות לטלפונים ניידים המשמשים לרוב לביצוע פעולות פשוטות, המשך ב"מחשבונים מדעיים" או בתוכנות חישוב המצורפות אל מערכת ההפעלה המשמשים לצרך פעילויות מורכבות יותר וכלה במחשבי-על ייעודיים המשמשים לצרכים מורכבים אף יותר, כגון מציאת מספרים ראשוניים גדולים או בדיקת תקפותן של השערות מתמטיות הדורשות חישוב רב.
אנליזה נומרית

אנליזה נומרית (או חישוב נומרי) היא ענף של מתמטיקה שימושית אשר חוקר את השיטות והאלגוריתמים למציאה או הערכה של פתרונות מספריים לבעיות מתמטיות שונות, על ידי שימוש במספר סופי של פעולות חשבון ופעולות לוגיות.
אנליזה נומרית מאפשרת לפתור בעיות כמו אינטגרלים של פונקציות לא אנליטיות, מציאת שורשים של פונקציות (למשל פולינומים ממעלה גבוהה, פונקציות טריגונומטריות וכדומה) ובעיות אחרות שקשה עד בלתי אפשרי למצוא להן פתרון אנליטי המתאים לכל פרמטר אפשרי.
מורכבות החישוב

ארבע פעולות החשבון הן פעולות פשוטות, שקל לעשותן במהירות, באמצעות האלגוריתמים המשמשים לכך, גם כאשר המספרים המשתתפים בפעולה הולכים וגדלים. פעולות חישוב אחרות הן פחות פשוטות, ועתים דורשות זמן רב מאוד לביצוען, גם כאשר ידוע אלגוריתם לביצוען.
דוגמה: פירוק לגורמים של מספר שלם גדול במיוחד (בן מאות ספרות) הוא בעיה שפתרונה, באמצעות האלגוריתמים הידועים כעת למטרה זו, דורש מאות שנים, גם כאשר משמשים למטרה זו המחשבים המהירים ביותר. קושי זה הוא הבסיס לשיטות להצפנה במפתח ציבורי.
הסוגיה הכללית של יעילותם של אלגוריתמים המשמשים לחישוב נחקרת במסגרת ענף של מדעי המחשב הקרוי סיבוכיות חישובית.
ראו גם

דיסקלקוליה
הערות שוליים

↑  American Psychiatric Association – APA, (2013). Diagonistic And Statistical Manual Of Mental Disorders, Fifth Edition – DSM 5.
↑  ישנם מספר ממצאים המאשרים כי האדם הקדמון השתמש בגורמים חיצוניים לחישוביו, באמצעות חריטת סמלים על חומרים שונים כגון עצמות ואבנים, בין השנים 70,000 לפנה"ס ל-3,400 לפנה"ס, התקופה בה הומצא הכתב. ניתן לקרוא על ממצאים אלו בציר הזמן הזה שבוויקיפדיה האנגלית.
| --- | --- |
בקרת זהויות :  NDL: 00565378 
חשבונייה
חוק אוהם

בול גרמני מ-1994, המוקדש לחוק אוהם, אשר מציג קשר פשוט ושימושי בין המתח, הזרם וההתנגדות החשמלית.
חוק אוהם - V מסמן מתח חשמלי בין שתי נקודות בגוף, I מסמן זרם חשמלי בין שתי נקודות בגוף ו-R מסמן את התנגדות הגוף העשוי מחומר אוהמי.
חוק אוהם (מבוטא חוק אוֹם, באנגלית: Ohm's Law) הוא קשר פשוט ושימושי בין מתח, זרם והתנגדות חשמלית בחומרים מסוימים. חוק אוהם הוא אחד החוקים הבסיסיים בתורת המעגלים החשמליים. החוק התפרסם ב־1826 על ידי גאורג סימון אוהם ונקרא על שמו.
אוהם גילה שבחומרים מסוימים (בעיקר מתכות) המוגדרים כ"חומרים אוהמיים" ובתנאים מסוימים, היחס בין המתח המושרה בין שתי נקודות בחומר לזרם העובר ביניהן, הוא גודל קבוע שאינו תלוי בגודלם ובכיוונם של המתח והזרם. גודל זה מוגדר כהתנגדות החשמלית בין שתי הנקודות. כלומר בגופים העשויים מחומרים אלו מתקיים:
ערך קבוע =  \ R={\frac {V}{I}}={\mbox{const}}
כאשר:
V (לעיתים מסומן באות  U) – מתח חשמלי בין שתי נקודות בגוף העשוי מחומר אוהמי. מתח נמדד ביחידות וולט (V). יחידה זו נקראת על שם הפיזיקאי האיטלקי אלסנדרו וולטה.
I – זרם חשמלי בין שתי הנקודות. זרם נמדד ביחידות אמפר (A). יחידה זו נקראת על שם הפיזיקאי והמתמטיקאי הצרפתי אנדרה-מארי אמפר.
R – ההתנגדות החשמלית בין שתי הנקודות. התנגדות נמדדת ביחידות אוהם (Ω). יחידה זו נקראת על שם הפיזיקאי הגרמני גאורג סימון אוהם.
חומרים אוהמיים

לגוף בעל שתי נקודות קצה מוגדרות המקיים את חוק אוהם נהוג לקרוא נגד אידיאלי. קיימים רכיבים חשמליים הנקראים נגדים מעשיים (או בקיצור נגדים), אשר תגובתם לזרם ולמתח קרובה לתגובה של נגד אידיאלי. לנגדים יש התנגדות קבועה בקירוב בתחומים מוגדרים של תנאי סביבה (כגון טמפרטורה), זרמים ומתחים.
חומרים אוהמיים בעלי מקדם התנגדות נמוך במיוחד נקראים מוליכים. חומרים בעלי מקדם התנגדות גבוה במיוחד נקראים מבדדים.
חוק אוהם הדיפרנציאלי

עבור זרמים העוברים בתווך שאינו אחיד ופשוט, ניתן להשתמש בצורה מקומית של חוק אוהם – חוק אוהם הדיפרנציאלי:
{\vec {E}}={\vec {J}}\rho
כאשר  {\vec {J}} הוא וקטור צפיפות הזרם,  \rho  היא מקדם ההתנגדות ו־ {\vec {E}} הוא וקטור השדה החשמלי. במקרה הכללי ביותר, מקדם המוליכות תלוי בכיוון המרחבי של הזרם, ואז  \sigma  היא טנזור מדרגה שנייה ולא סקלר.
ניתן לנסח את החוק גם כך:
כאשר  \sigma  היא מקדם המוליכות.
חוק אוהם היחסותי

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא רצוי להבהיר את התוכן או לפחות להסביר מוטיבציה גם למי שלא למד אלקטרודינמיקה יחסותית.
בכתיב קו-וריאנטי ניתן לכתוב את חוק אוהם הדיפרנציאלי על ידי:
 \ J^{\alpha }=-\sigma F^{\alpha \beta }U_{\beta },
כאשר  \ J^{\alpha } הוא 4-וקטור המבטא את צפיפות הזרם החשמלי,  \ U_{\beta } מבטא את 4-וקטור המהירות ו -  \ F^{\alpha \beta } הוא טנזור השדה האלקטרומגנטי. מאחר שההתפתחות בזמן של המטען החשמלי תלויה בהתפתחות בזמן של הזרם החשמלי (על ידי משוואת הרציפות), ניתן להוסיף לכתיב זה רכיב המייצג את צפיפות המטען החשמלי:
 \ J^{\alpha }=-\sigma F^{\alpha \beta }U_{\beta }+{\hat {\rho }}U_{\alpha },
כאשר  \ {\hat {\rho }} מייצג את צפיפות המטען של נושאי הזרם כפי שנמדד במערכת העצמית של המוליך.
תוקף החוק

חוק אוהם הוא חוק אמפירי. ישנם מספר מודלים על פיהם חוק אוהם נגזר מתוך התורה האלקטרומגנטית, כמו מודל דרודה. במקרים רבים הנחות המודל אינן מתקיימות. במערכות כאלו, גם חוק אוהם אינו מתקיים. בפרט, היחס הליניארי אותו חוק אוהם מתאר בין המתח לזרם, מתקיים בטווח טמפרטורות מסוים ואינו נכון באופן כללי (לדוגמה בטמפרטורות גבוהות או נמוכות מאד).
החוק תקף בחומרים ספציפיים (בעיקר מתכות, תמיסות אלקטרוליטיות וגרפיט) וכלל לא מתקיים במוליכים למחצה, שם היחס בין המתח לזרם אינו ליניארי. כמו כן, שדות חשמליים חזקים (הנוצרים בעיקר במתחים גבוהים) יוצרים תופעות פריצה חשמלית כגון ברקים, קשת חשמלית וכשלים במבודדים, אשר מורידים את ההתנגדות משמעותית - כלומר חוק אוהם מפסיק להיות תקף בתנאים אלה.
תרשים המייצג את חוק אוהם והדרכים השונות להשתמש בו
אופן השימוש בחוק אוהם - ניתן לחשב את הפרמטר שהוסתר על ידי שני הפרמטרים שלא הוסתרו.
ח' בתשרי

ח' בתשרי הוא היום השמיני בחודש הראשון 
בשנה העברית, למניין החודשים מתשרי, והיום השמיני בחודש השביעי 
למניין החודשים מניסן. ח' בתשרי לעולם לא יחול, בלוח העברי הקבוע, בימים ראשון, רביעי ושישי, ועל כן הוא משתייך לקבוצת הימים הנקראת "לא אדו".
חגים ומועדים

היום השמיני של עשרת ימי תשובה
אירועים היסטוריים

ב'תתקל"ו – חנוכת בית המקדש הראשון  על ידי שלמה המלך
ה'תרצ"ט – הטבח בטבריה: בעת מאורעות תרצ"ט, פורעים ערבים התקיפו את תושבי קריית שמואל בטבריה, ורצחו 19 יהודים
ה'ת"ש – מתפרסמת איגרת הבזק של היידריך, בדבר היחס ליהודים בפולין הכבושה
ה'תש"ב – מלחמת העולם השנייה: מתחיל טבח יהודי קייב בבאבי יאר על ידי הנאצים ועוזריהם, במהלכו נהרגו כ-100 אלף מיהודי קייב במשך כשנה
ה'תשי"ב – דוד בן-גוריון מציג את הממשלה השלישית בפני הכנסת
ה'תשמ"ג – "הפגנת ה-400 אלף" של שלום עכשיו במחאה על אירועי סברה ושתילה בכיכר מלכי ישראל (היום כיכר רבין)
ה'תשמ"ד – 18 יום לאחר שהודיע כי בכוונתו להתפטר מתפקיד ראש ממשלת ישראל, מגיש מנחם בגין, לאחר לחץ פרלמנטרי, את התפטרותו לנשיא מדינת ישראל, חיים הרצוג
ה'תשמ"ט – הלוויין הישראלי הראשון, אופק 1, משוגר לחלל באמצעות טיל שביט
ה'תשס"א – שלושת חיילי צה"ל: בני אברהם, עדי אביטן ועומר סוועאד נחטפים ללבנון בידי ארגון חזבאללה
ה'תשס"ד – הפיגוע במסעדת מקסים בחיפה: 22 הרוגים ו-51 נפצעים
בר מצווה

על פי הלוח העברי הקבוע, פרשת בר המצווה של ילד שנולד בח' בתשרי היא בדרך כלל פרשת האזינו. אם ראש השנה חל ביום חמישי בשנת בר המצווה, תיפול שבת בר המצווה ביום כיפור, ואז דוחים את הקריאה בתורה לסוכות.
נפטרו

ד'תשס"ז – רב שרירא גאון, ראש ישיבת פומבדיתא אביו של רב האי גאון
ה'תקנ"ב – רבי ברוך פוזנר, אביו של האדמו"ר הזקן
ה'תקצ"ג – רבי נח מלעכוויטש, האדמו"ר השני בשושלת לעכוויטש (נולד ה'תקל"ה)
ה'תרט"ו – רבי אלעזר ניסן טייטלבוים, רבה של דרוהוביץ'
ה'תרנ"ג – ר' שלמה בכור חוצין, מהרבנים הבולטים בבבל במחצית השנייה של המאה ה-19
ה'תרמ"ד – הרב אבנר ישראל הצרפתי, פוסק, דיין, מקובל וכרוניקאי מפאס
ה'תשל"ד – הרב אברהם רפופורט, דיין בבית הדין של ק"ק כנסת ישראל בלונדון
ה'תשמ"ז – הרב זבולון שושנה, דרשן, וראש ישיבה במרקש ובקזבלנקה
ה'תשנ"ד – הרב יעקב משה פרייברג, רב שכונת מנשיה בתל אביב-יפו
ה'תשס"ח – אליהו איזקסון, איש עסקים ואיש ציבור ישראלי
ה'תשפ"ב – ר' ברוך נחשון, צייר ישראלי, חסיד חב"ד
ז' בתשרי – ט' בתשרי
תשרי
הערות שוליים

↑  כ-68.1% מכלל השנים.
↑  כ-31.9% מכלל השנים.
מנחם בגין
ז'אקו ואן דורמל

| --- | --- |

ז'אקו ואן דורמל בפסטיבל הסרטים של ונציה ה-66, ספטמבר 2009
 לידה:  9 בפברואר 1957 (בן 67) אלסנה, בלגיה
 מדינה:  בלגיה 
 תקופת הפעילות:  מ-1980 
 מקום לימודים:  École nationale supérieure Louis-Lumière 
 בן או בת זוג:  Michèle Anne De Mey 
 פרסים והוקרה:  פרס מגריטה (פרסי הקולנוע הבלגים) עבור הבמאי הטוב ביותר
 פרופיל ב-IMDb
 
ז'אקו ואן דורמל (בצרפתית: Jaco Van Dormael; נולד ב-9 בפברואר 1957) הוא במאי ותסריטאי בלגי. סרטיו הם מורכבים ומבקרי הסרטים משבחים את כתיבתו, סרטיו מובחנים בהצגתם המכובדת והסימפתית לאנשים בעלי מוגבלויות מנטליות ופיזיות.
ואן דורמל העביר את ילדותו בנסיעות ברחבי אירופה לפני שלמד על עשיית סרטים בבית הספר הבלגי לקולנוע INSAS בבריסל, שם כתב וביים את סרטו הקצר הראשון Maedeli la brèche בשנת 1981, עליו קיבל את פרס הסרט הזר בתחרות הסרטים החובבנית Student Academy Awards. סרטו העלילתי הראשון באורך מלא של ואן דורמל היה טוטו הגיבור משנת 1991, הסרט הפך ללהיט מיידי וזכה בפרס מצלמת הזהב בפסטיבל הקולנוע בקאן.
חמש שנים מאוחר יותר בשנת 1996 הגיע שוב לפסטיבל הקולנוע בקאן עבור סרטו Le huitième jour (צרפתית: היום השמיני) כאשר שני השחקנים הראשיים בסרט, דניאל אוטיי ופסקל דוקן זכו במשותף עבור פרס השחקן הטוב ביותר בפסטיבל. סרטו העלילתי השלישי, מר אף אחד משנת 2009, קיבל ביקורות חיוביות ושבחים רבים וזכה בשישה פרסי מגריטה (פרסי הקולנוע הבלגים) כולל פרס הסרט הטוב ביותר ופרס השחקן הטוב ביותר.
ביוגרפיה

ז'אקו ואן דורמל נולד באלסנה שבבלגיה ב-9 בפברואר 1957 להורים בלגים. ואן דורמל גדל בגרמניה עד גיל שבע, אז משפחתו חזרה לבלגיה. בלידתו הוא כמעט נחנק על ידי חבל הטבור כאשר קיבל כמות לא מספיקה של חמצן. היה חשש שיגדל עם לקות שכלית. טראומה זו מסבירה את הנושאים החוזרים ונשנים בסרטיו, אשר חוקרים את עולמם של אנשים בעלי מוגבלויות נפשיות ופיזיות.
הוא נהנה לעבוד עם ילדים ובמשך זמן מה רצה לעבוד כליצן קרקס. הוא הפך למפיק הצגות בידור לילדים במספר תיאטראות בבלגיה. אחרי שהתעניין בעשיית סרטים, הוא נרשם לבית הספר לקולנוע INSAS בבריסל ואחר כך למכללת Louis Lumière College בפריס. כמבדר ילדים, ילדות ותמימות הפכו לנושאים חזקים בעבודותיו.
קריירה > תחילת עבודתו

בשנות השמונים, ואן דורמל הפיק מספר סרטים קצרים שעוררו עניין ביקורתי רב. בעודו סטודנט בבית הספר INSAS, הוא כתב וביים את הסרט הקצר Maedeli la brèche. הביקורות שיבחו את סרטו והוא קיבל את פרס הסרט הזר הטוב ביותר בשנת 1981 בתחרות הסרטים Student Academy Awards המוגשת על ידי האקדמיה האמריקאית לקולנוע. בשנה שלאחר מכן ביים ואן דורמל את הסרט הדוקומנטרי הקצר Stade 81, אשר מדבר על המשחקים הפאראלימפיים. מאוחר יותר הוא ביים את הסרטים הקצרים זוכי הפרסים Les voisins משנת 1981, L'imitateur משנת 1982, Sortie de secours מ-1983 ו-De boot משנת 1985. סרטו הקצר המפורסם ביותר באותה תקופה היה È pericoloso sporgersi משנת 1984 אשר זכה ב-Grand Prix בתחרות הסרטים הבינלאומית בפסטיבל הסרטים הקצרים בקלרמון-פראן.
קריירה > פריצת הדרך

סרטו העלילתי הראשון של ואן דורמל היה בשנת 1991 עם Toto le héros (טוטו הגיבור), סיפור על גבר שמאמין שאשתו "נגנבה" ממנו כאשר הוחלף בלידתו. הכנתו של טוטו הגיבור נערכה במשך 10 שנים כאשר ואן דורמל כתב את התסריט מחדש לפחות שמונה פעמים. בשנת 1985, שני מפיקים בלגים קראו גרסה של התסריט ובמשך חמש השנים הבאות הם גייסו כ-3.5 מיליון דולר, סכום ענקי עבור הפקה בלגית. הקרנת הבכורה של טוטו הגיבור נערכה בפסטיבל הקולנוע בקאן 1991, שם זכה בפרס מצלמת הזהב. הסרט שוחרר לאקרנים מאוחר יותר באותה השנה והיה להצלחה קופתית. הסרט זכה בחמישה פרסי ג'וזף פלטו, פרס סזאר עבור הסרט הזר הטוב ביותר, ארבעה פרסי האקדמיה האירופית לקולנוע, פרס אנדרה קאבנס וקיבל מועמדות לפרסי האקדמיה הבריטית לאומנויות הקולנוע והטלוויזיה. פסקול הסרט שהולחן על ידי פיר ואן דורמל, אחיו של ז'אקו קיבל גם הוא תשבחות. ומאז שיתוף הפעולה הראשון שלהם ב-1980, הוא הלחין מוזיקה עבור כל סרט של אחיו. טוטו הגיבור דחף את ואן דורמל אל אור הזרקורים הבינלאומי כתסריטאי ובמאי.
קריירה > מר אף אחד ואחרי

ואן דורמל החל את עבודתו על הסרט מר אף אחד בשנת 2001, פרויקט שנמשך שש שנים עד שהיה מסוגל להשיג מימון וליצור את הגרסה בשפה האנגלית בשנת 2007. הפרויקט של ואן דורמל נבדל מהפקות בלגיות אחרות בכך שצולם באנגלית במקום אחת מהשפות הרשמיות בבלגיה. הבמאי הסביר, "הסיפור בא אליי באנגלית. זה סיפור שמתרחש במסגרות זמן ומרחקים ארוכים מאוד. אחד מקווי העלילה הוא על ילד שחייב לבחור אם לחיות עם אמו בקנדה או עם אביו באנגליה. יש גם כמה שחקנים שמדברים אנגלית בצורה נפלאה שרציתי לעבוד איתם." תקציב ההפקה של מר אף אחד היה 33€ מיליון (47 מיליון דולר), הסרט הבלגי היקר ביותר שנעשה. התקציב אושר לפני סיום ליהוק השחקנים לסרט, עקב שמו המוכר של הבמאי וחוזק התסריט. הסרט מסופר בעלילה לא ליניארית ובפירוש העולמות המרובים כדי לספר את סיפור חייו של בן התמותה האחרון על פני כדור הארץ, נימו נובאדי. אשר מגולם על ידי השחקן ההוליוודי ג'ארד לטו.
בפסטיבל הסרטים של ונציה ה-66, המעצבת האמנותית של הסרט זכתה בפרס גולדן אוסלה עבור תמיכה טכנית. הסרט קיבל תשבחות רבים ממבקרי סרטים ונחשב על ידי רבים כאחד מהסרטים הטובים ביותר של 2010, והיה מועמד לשבעה פרסי הקולנוע הבלגיים וזכה בשישה מהם: הסרט הטוב ביותר, הבמאי הטוב ביותר, התסריט הטוב ביותר עבור ואן דורמל, הצילום הטוב ביותר, הפסקול הטוב ביותר עבור פיר ואן דורמל והעריכה הטובה ביותר. בפרסי האקדמיה האירופית לקולנוע ה-23 מר אף אחד זכה גם בפרס בחירת הקהל לסרט הטוב ביותר. בנוסף, זכה הסרט בפרס אנדרה קאבנס והוכתר לסרט הטוב ביותר של שנת 2010 על ידי התאחדות מבקרי הסרטים הבלגית. מאז תאריך שחרורו המקורי, מר אף אחד הפך לסרט פולחן, המתאפיין בייחודם של הדמויות, הפילוסופיה, הפסקול והצילום בסרט.
בשנת 2015, יצא סרטו העלילתי הרביעי, קומדיה אלוהית, בכיכובם של קתרין דנב, יולנד מורו ובנואה פולוורד. זהו סרט קומדיה בו אלוהים חי וגר בבריסל עם בתו. ב-17 במאי 2015 הסרט ערך הקרנת בכורה בפסטיבל הקולנוע בקאן וזכה לשבחי המבקרים.
פילמוגרפיה

| שנה | סרט | תפקיד | הערות |
| --- | --- | --- | --- |
| 1991 | טוטו הגיבור | במאי\תסריטאי | פרס אנדרה קאבנס עבור הסרט הטוב ביותר פסטיבל הקולנוע בקאן - בחירת הנוער פסטיבל הקולנוע בקאן - פרס מצלמת הזהב פרס סזאר עבור הסרט הזר הטוב ביותר פרס האקדמיה האירופית לקולנוע עבור התסריטאי הטוב ביותר פרס פאנטספורטו עבור הסרט הטוב ביותר פרס פאנטספורטו עבור התסריטאי הטוב ביותר פרס ג'וזף פלטו עבור הבמאי הטוב ביותר פרס ג'וזף פלטו עבור הסרט הטוב ביותר פרס ג'וזף פלטו עבור התסריט הטוב ביותר 1984-1999 מועמדות - פרס באפט"א לקולנוע עבור הסרט הזר הטוב ביותר |
| 1992 | בין שמיים לארץ | תסריטאי |  |
| 1996 | היום השמיני | במאי\תסריטאי | סינפסט - פרס בחירת הקהל פרס ג'וזף פלטו עבור הסרט הטוב ביותר פרס ג'וזף פלטו עבור הבמאי הטוב ביותר |
| 2007 | פנים המוסתרות | מפיק |  |
| 2009 | מר אף אחד | במאי\תסריטאי | פרסי מכון הסרטים האמריקאי עבור הסרט האירופי הטוב ביותר פרס אנדרה קאבנס עבור הסרט הטוב ביותר ביוגרפילם פסטיבל - בחירת הקהל פרס האקדמיה האירופית לקולנוע - בחירת הקהל פרס פסטיבל הסרטים באוסטנדה עבור הסרט הבלגי הטוב ביותר פרס מגריטה עבור הבמאי הטוב ביותר פרס מגריטה עבור הסרט הטוב ביותר פרס מגריטה עבור התסריט הטוב ביותר פרס סילברבאק עבור הסרט הטוב ביותר פרס סילברבאק עבור הבמאי הטוב ביותר פסטיבל הסרטים של ונציה - פרס ביוגרפילם מועמדות - פסטיבל הסרטים הבינלאומי של קרלובי וארי - בחירת הקהל מועמדות - פרס סילברבאק - בחירת הקהל מועמדות -פרס סיטג'ס עבור הסרט הטוב ביותר מועמדות - פסטיבל הסרטים הבינלאומי בסטוקהולם - פרס סוס הארד מועמדות - פסטיבל הסרטים של ונציה - פרס אריה הזהב מועמדות - פסטיבל הסרטים של ונציה - פרס חבר השופטים |
| 2015 | קומדיה אלוהית | במאי\תסריטאי |  |
| שנה | סרט | הערות |
| --- | --- | --- |
| 1980 | Maedeli la brèche | פרס פסטיבל הסרטים בבריסל עבור הסרט הקצר הטוב ביותר פסטיבל הסרטים במינכן - פרס ערוץ 4  פרס Student Academy Awards עבור הסרט הזר הטוב ביותר |
| 1981 | Stade 81 | פסטיבל הסרטים הבינלאומי ברן |
| 1981 | Les voisins | פסטיבל הסרטים חזיונות של מציאות |
| 1982 | L'imitateur | פרס פסטיבל הסרטים בבריסל עבור הסרט הקצר הטוב ביותר פרס פסטיבל הסרטים בבריסל עבור הסרט הדוקומנטרי הטוב ביותר |
| 1983 | Sortie de secours | פסטיבל הסרטים חזיונות של מציאות |
| 1984 | È pericoloso sporgersi | פרס פסטיבל הסרטים בבריסל עבור ההפקה הטובה ביותר פרס פסטיבל הסרטים בבריסל עבור הסרט הקצר הטוב ביותר |
| 1985 | De boot | פרס פסטיבל הסרטים בבריסל עבור הסרט הקצר הטוב ביותר |
| 1995 | The Kiss |  |
| 2010 | Eole |  |
הערות שוליים

↑  דייב קר,‏ `TOTO LE HEROS` IS WARM BUT A BIT TOO POLISHED, ‏ 27 במרץ 1992, שיקגו טריביון
↑  טוביאס גריי,‏ "Belgian directors go genre route", ‏ 15 במאי 2008, וראייטי
↑  פיטר דברוג,‏ Cannes Film Review: ‘The Brand New Testament’, ‏ 17 במאי 2015, וראייטי
| --- | --- |
בקרת זהויות :  NLI: 987007351844005171  PLWABN: 9810553021405606  BIBSYS: 14024503  BNE: XX1303262  BnF: cb122227776 (data)  CiNii: DA1272852X  GND: 129169226  ISNI: 0000 0001 2006 5600  LCCN: no97047351  NDL: 00661283  NKC: jn19990008728  NLK: KAC201327364  NTA: 100117945  RERO: 02-A012336434  SNAC: w67v147s  SUDOC: 030905370  VIAF: 117055034   WorldCat (עם VIAF): 117055034
חוסה חוליו רודריגס פרנאנדס

| --- | --- |

חוסה חוליו רודריגס פרנאנדס
 לידה:  8 ביוני 1948 (בן 76) אורנסה, המדינה הספרדית המדינה הספרדית
 מדינה:  ספרד 
 השתייכות:   חיל האוויר הספרדי
 תקופת הפעילות:  1969–2012 (כ־43 שנים)
 דרגה:   גנרל חיל אוויר
 תפקידים בשירות
 ראש מטה ההגנה
 עיטורים
 הצלב הגדול של מסדר המופת האזרחי (1963)  הצלב הגדול של המסדר המלכותי והצבאי של הרמנגילד הקדוש (2000)  Grand Cross of the Aeronautical Merit (Spain) - White Decoration (2001) 
 
חוסה חוליו רודריגס פרנאנדס (בספרדית: José Julio Rodríguez Fernández; נולד ב-8 ביוני 1948) הוא גנרל בדימוס בחיל האוויר הספרדי, אשר כיהן כראש מטה ההגנה (מקביל לרמטכ"ל) בין השנים 2008–2011.
ביוגרפיה

פרנאנדס נולד באורנסה ב-8 ביוני 1948. ב-1969 הוא התגייס לחיל האוויר הספרדי והחל ללמוד באקדמיית חיל האוויר. הוא סיים את לימודיו בדרגת לוטננט, והוכשר כטייס קרבי. הוא שרת בתחילה בכנף קרב 21, ובהמשך הועבר לכנף קרב 11. בפברואר 1982 הוא הועלה לדרגת מאיור והועבר לפיקוד התמיכה הלוגיסטית. ב-1991 הוא הועבר לכנף קרב 31, וב-1994 חזר לפיקוד התמיכה הלוגיסטית. בפברואר 1998 הוא מונה לראש המרכז הלוגיסטי לחימוש וניסויים (CLAEX). במרץ 2000 הוא מונה לראש אגף התכנון של חיל האוויר. ביוני 2003 הוא מונה למנהל מערכות פיקוד התמיכה הלוגיסטית. במרץ 2005 הוא נכנס לתפקיד סגן המפקח הכללי של תוכנית מנהל מערכות המידע והתקשורת. במאי 2006 הוא מונה למנכ"ל לענייני חימוש וציוד. ב-18 ביולי 2008 הוא מונה לראש מטה ההגנה (מקביל לרמטכ"ל). הוא כיהן בתפקיד עד 30 בדצמבר 2011.
זיקונית ננסית

| זיקונית ננסית |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי איגואנה
משפחה:: זיקיתיים
סוג:: זיקונית
מין:: זיקונית ננסית
שם מדעי
 Brookesia micra
תחום תפוצה


זיקונית ננסית (שם מדעי: Brookesia micra) היא הזיקית הקטנה ביותר בעולם וגם הזוחל הקטן ביותר בעולם היום. היא חיה בין העלים ביערות באי מדגסקר. גודלה הננסי הוא דוגמה לתופעה הקרויה גמדות איים.
היא התגלתה בטבע על ידי משלחת בראשות החוקר פרנק גלאו שבילתה ביערות מדגסקר בחיפוש אחר מינים חדשים. היא בעלת גוף קטן ביותר המגיע לאורך של עד 16 מ"מ בממוצע ויכול להגיע גם ל-30 מ"מ. לזיקיות אלה זנב קצר וראש גדול עם עיניים בולטות היכולות להסתובב במקום. צבען חוּם והזנב כתום בהרבה מקרים. כמו לשאר הזיקיות גם לזיקונית ישנה לשון ארוכה ודביקה הנעה במהירות.
הזיקונית היא יצור המתחפר בפסולת העלים בחיפוש אחר זבובים, נמלים וטרף דומה והיא גם יכולה לטפס על העצים. בלילות הן ישנות על העצים כדי להקטין סיכויי טריפה שונים מצד עופות דורסים.
הזיקוניות עלולות להיות בסיכון בגלל כריתת יער הגשם.
ראו גם

זיקונית דספרטה
הערות שוליים

↑  זיקונית ננסית באתר הרשימה האדומה של IUCN
זאב שביידל

| --- | --- |
אין תמונה חופשית
 לידה:  25 באפריל 1976 (בן 48) כ"ה בניסן, ה'תשל"ו בלארוס
 כינוי:  זאב דרור
 מדינה:  ישראל ישראל
 השכלה:  עבודה סוציאלית, קרימינולוגיה
 עיסוק:  פובליציסטיקה
 מעסיק:  מקור ראשון
 
זאב שְביידֶל (נולד ב-25 באפריל 1976 בבלארוס) הוא קרימינולוג ופובליציסט ישראלי, העוסק בטיפול ובכתיבה, פעיל וחוקר הקהילה הדתית ההומוסקסואלית בישראל.
ביוגרפיה

זאב שביידל נולד בבלארוס למשפחה לא דתית, אבל חזר בתשובה בנעוריו. שביידל הוא עובד סוציאלי וקרימינולוג בהכשרתו.
שביידל, המציג עצמו כאיש טיפול ופעיל בקהילה הגאה הדתית בפרט, כותב על זהות הומולסבית ומתנגד לטיפולי המרה.
שביידל נשוי לבן זוגו, אלון אור, אחיינה של הזמרת עפרה חזה.
עיסוקיו

שביידל מציג עצמו כאיש טיפול ופעיל בקהילה הגאה הדתית בפרט. הוא עובד עם פוגעים מינית ונפגעים.
בעיתון "מקור ראשון" הוא כותב את המדור "בשפה אחרת", הסוקר כתבי עת מן העולם, עם דגש על ניתוח תהליכים גלובליים בתחום הפוליטיקה, התרבות והיהדות העולמית.
בכתיבתו הפובליציסטית במקור ראשון ובכלי תקשורת נוספים הוא מנסה לשלב בין עמדות התומכות בשוויון זכויות לקהילה הגאה לבין עמדות שמרניות ודתיות. שביידל כותב ביקורת ספרים ומפרסם טורי דעה באתר הארץ.
הוא הופיע בתוכניות בטלוויזיה וברדיו כנציג של קהילה זו בתחילת שנות האלפיים, תחילה תחת שם בדוי, "זאב דרור", ובהסוואה, ולאחר מכן בזהותו האמיתית, וניהל את פורום האינטרנט הראשון שעסק בנושא.
מעל דפי עיתונים, כתבי עת ואתרי אינטרנט המזוהים עם הציונות הדתית הרבה להגיב לאמירות הומופוביות.
דעותיו

הוא פרסם מאמרים בנושאים הקשורים לחקר ההומוסקסואליות והקהילה הדתית ההומוסקסואלית בישראל.  הוא הביע ספק ביעילותם של טיפולי המרה לשינוי נטייה מינית, וטען כי על הקהילה הדתית לקבל את קיומם של הומואים בקרבה כנתון בלתי ניתן לשינוי. לדבריו, הקהילה ההומו-לסבית הדתית בישראל חייבת לפעול משום שההנהגה הרבנית הנוכחית של הציונות הדתית ”כשלה כליל- מתן מענה מערכתי כולל למצוקה של הלהט"בים הדתיים.”
במכתב פתוח לרב אהרן הראל כתב על ניסיונו האישי הוא טען שרבים מהקהילה, כולל הוא עצמו, הם "בוגרי" ניסיונות כושלים של טיפולי המרה ונישואין שהתפרקו. וכי החיים ללא זוגיות הביאו לדיכאון ומחירים רגשיים בלתי נסבלים.
ראו גם

חברותא - הומואים דתיים
בת קול - נשים דתיות לסביות ביסקסואליות טרנסג'נדריות וקוויריות
הו"ד - הומוסקסואלים דתיים
הערות שוליים

↑  דרושה שיחה מעמיקה יותר - השילוח, באתר השילוח, ‏2 בפברואר 2017
1 2 3  zeeviksh, דיון אתי- פניה לרב הראל, באתר על כלל ופרט, ‏2018-07-25
↑  על ההטרדות המיניות בקהילה הגאה- וכל מיני כיוונים של שיח - חברותא הומואים דתיים, באתר חברותא הומואים דתיים, ‏2 באוקטובר 2021
↑  זאב שביידל, באתר הארץ
| --- | --- |
בקרת זהויות :  NLI: 987007298399205171  VIAF: 298475589   WorldCat (עם VIAF): 298475589